ग्वालियर। भारतीय जनता पार्टी के राष्ट्रीय अध्यक्ष अमित शाह ने कहा है कि आने वाले चुनावों में युवाओं को यह तय करना होगा कि वह व्यक्तियों के आधार वाली पार्टी को पसंद करें या फिर विचार के आधार वाली पार्टी को। उन्होंने यह भी कहा कि देश की सबसे बडी पार्टी रही कांग्रेस में स्वयं लोकतंत्र नहीं है , ऐसी पार्टी देश में लोकतंत्र की रक्षा कैसे कर सकती है। वह देश का विकास नहीं कर सकती है वह तो केवल अपनी कुर्सी बचाने में लगी रहती है।